section_heading: Eurovizija 2019.
paragraph_text: Sastav se pred početak natjecanja pojavljivao u medijima zbog izjava o Izraelskoj okupaciji Palestine. Jon Ola Sand, izvršni nadzornik Europske radiodifuzijske unije, upozorio ih je da će biti diskvalificirani ako će političke izjave dovesti na pozornicu. Hatari su predstavljali Island na Izboru za pjesmu Eurovizije 2019. s pjesmom Hatrið mun sigra gdje su završili deseti u velikom finalu. Tijekom proglašenja rezultata, razvili su natpise s zastavom Palestine. Još je upitno hoće li Europska radiodifuzijska unija kazniti islandsku televiziju RÚV.